Die dromedaris woon al vir langer as ses duisend jaar in die Sahara-woestyn. Anders as die kameel wat twee bulte op sy rug het, het hy net een groot ou boggel. Hierdie boggel word met reg sy ‘spens’ genoem. Met net ‘n klein bietjie water en baie min kos, kan hierdie diere baie lank in die woestyn aan die lewe bly. Daroom is hulle sulke nuttige pakdiere om in die droë woestynwêreld lang togte mee af te lê. Geen wonder dan ook dat hierdie dier die ‘skip’ van die woestyn genoem word nie.